**Σχολικός εκφοβισμός (school bullying)**

Στο πλαίσιο της καθιέρωσης της 6ης Μαρτίου ως Ημέρας κατά της Σχολικής Βίας, επιλέχθηκε να προβληθεί στους μαθητές και τους διδάσκοντες του σχολείου μας μια ισπανική κινηματογραφική ταινία του 2009, με τον τίτλο «Bullying».

Έτσι, την Παρασκευή 6 Μαρτίου του 2015 το σύνολο των μαθητών και των διδασκόντων συγκεντρώθηκε στην αίθουσα πολλαπλών χρήσεων και παρακολούθησαν καθηλωμένοι το νεαρό ήρωα της ταινίας να γίνεται θύμα σχολικού εκφοβισμού, να αδυνατεί να το αποκαλύψει, να απομονώνεται, να καταρρακώνεται, να αναζητά διέξοδο.

Εντύπωση προκάλεσαν η αφοσίωση με την οποία παρακολούθησαν την ταινία οι μαθητές, η συναισθηματική τους ταύτιση με τον ήρωα και η ενεργός συμμετοχή τους σε ορισμένα σημεία της ταινίας.

Η ταινία άφησε σε όλους ανάμικτα συναισθήματα και προβλημάτισε για το ρόλο που μπορεί να διαδραματίσει ο καθένας, όταν γίνεται μάρτυρας περιστατικών σχολικής βίας και εκφοβισμού.

Ακολουθούν φωτογραφικά στιγμιότυπα από την ταινία.











